sasicodes/solvari-1 huggingface dataset:
தீவிர இலக்கியம் மற்றும் இலக்கணம் பயிலும் முயற்சியில் இறங்கியிருப்பதால் தண்டி என்பவர் அணிகள் பற்றி எழுதிய இலக்கண புஸ்தகமான தண்டியலங்காரத்தை தேடுகையில் கிடைத்த மடக்குகள் சில சம்போகந்தா இதை சம்போகந்தா என்றும் சம்போகம் தா என்று விஷமமாகவும் படிக்கலாம் இது நம்ம வாத்தியார் சுஜாதா
இன்னும் நிறைய எடுத்துக்காட்டுகள் என் தளத்திர்க்கு வருகைதரும் சிவகுமாரன் அப்பாஜி போன்ற தமிழ் வல்லுனர்கள் பின்னூட்டத்தில் என் போன்ற ஆர்வலர்களுக்காக தெரிவிக்கலாம்
மடக்கு படிக்கும் போதே அணிகள் எல்லாவற்றையும் பற்றி புரட்டலாம் என்று பார்த்தபோது உயர்வு நவிற்சி அணி பற்றியும் சிறிது படிக்கலாம் என்று தமிழ் விக்கிபீடியா பக்கம் சென்றால் அங்கே ஒரு அற்புதமான பாடல்
ஆனால் அந்தக் கண்ணே தெரியாமல் குருடாய்ப் போனால் கண்ணே மணியே என்று கையைப் பிடித்து ரோட்டோரமாய் அழைத்துப் போவார்கள் சைக்கிளில் பாரில் உட்கார்த்தி வைத்து ரவுண்டு அடிப்பார்கள் பார்க்கில் மடிமேல் கிடத்தி தாவாங்கட்டையை பிடித்து கொஞ்சுவார்கள் ஸ்விம் சூட் அணிந்து நீச்சல் பயிற்சி தருவார்கள் இப்படி பலப் பல உபயோகமான விஷயங்கள் வாழ்க்கையில் நடப்பதற்கு வாய்ப்புகள் அதிகம்
நான் கையை ஆட்டி வேற இடம் பாருங்க என்றதும் உஷ்ணப்பட்டு நா பிச்சை எடுக்கலைன்னு சொன்னேன்ல என்று விரலை கொன்னுடுவேன் காண்பித்து ஆட்டினார்
யாரோ முன்பாரம் பின்பாரம் நிறைந்த இருசக்கர வாகன குடும்பஸ்தனிடம் கையை நீட்டி நா பிச்சை எடுக்கல என்று சாந்தமாக ஆரம்பித்திருந்தார்
முந்தாநாளிலிருந்து பேண்ட்டும் வேஷ்டியுமாய் நாலு விடலைகள் கூடி நின்று அரட்டை அடிக்கும் வேளைகளில் சரியாக இரண்டு நிமிட கேப்பில் அகஸ்மாத்தாகவாவது சுவன்னாவும் ஜாவன்னாவும் தவறாமல் வந்து விழுந்துவிடும்
இப்படி பளபளாவென்று பட்டை தீட்டிய கோதுமை நிறத்தில் ஒரு தேஜஸ்வினியான பாவாடை சட்டையை அந்த நகரம் இதற்கு முன்பு வாழ்நாளில் பார்த்தது கிடையாது
அவள் முக்குக்கடைக்கு மீரா சீயக்காய் வாங்க சென்றுவருகையில் தெருவில் மொய்த்த ஈக்கள் எல்லாம் இவர்கள் வாயில் சென்று ரெஸ்ட் எடுக்கும்
இசட் பிரிவு பாதுகாப்பு அளித்தது போல இருபத்து நான்கு மணிநேரமும் ஏதாவது இரண்டு கண்கள் அவர்கள் வீட்டை கண்கொத்திப் பாம்பாக எல்லை வீரனார் போல காவல் காத்தது
எத்தனை மணிக்கு எழுந்திருந்து வாசல் தெளித்து கோலம் போடுகிறார்கள் யார் பால் வாங்க வாசலுக்கு வருகிறார்கள் படிக்கும் நியூஸ் பேப்பர் ஹிந்துவா எக்ஸ்ப்ரஸ்ஸா காலையில் டிகாக்ஷன் போட்டு முதல்தரம் காபி தனக்கும் மாமிக்கும் சேர்த்து கலப்பது வாசு மாமாதான் என்பது வரை சகலத்தையும் அலசி ஆராய்ந்து துப்பறியும் சாம்புவாக ஃபிங்கர் டிப்பில் தகவல்களை சேகரித்து டேடாபேஸ் தயாரித்து வைத்திருந்தார்கள்
அரைமணிக்கொருதரம் ஏதாவது ஒரு சாக்கு வைத்துக்கொண்டு டீக்காக டிரஸ் பண்ணிய ஒவ்வொருத்தனாய் அந்தப் புது டிக்கெட்டின் தரிசனம் பெற நடை போட்டு நடை போட்டு ஏழாம் நம்பர் வீட்டு வாசலே ஓரடி தேய்ந்து மழை பெய்தால் தண்ணீர் தேங்கும் அளவிற்கு அமுங்கி பள்ளம் விழுந்துவிட்டது
ஹிந்தியில் சல்தா ஹை நஹி ஹை என்று பேசும் ஏதோ ஒரு வடக்கத்தி மாநிலத்தில் ஏதோ ஒரு மத்திய சர்க்கார் பணியிலிருந்து ஏதோ விருப்ப ஓய்வு வாங்கிக்கொண்டு தன் பூர்வீகத்திற்கு வந்த வாசுதேவனின் சீமந்தபுத்ரி தான் சுஜா
அதிகாலை ஐந்து மணிக்கு குளித்தவுடன் மடியாக அதே குச்சியில் அதே கலரில் அதே மாதிரி ஸ்ரீசூர்ணம் இட்டுக்கொண்டு அதன் கீழ் வெள்ளையாய் ஒரு போட்டுக்கொள்வாள் பரிமளம் மாமி
இந்த ஊருக்கு வந்திறங்கியவுடன் மாமியை ரொம்ப பிடித்துப்போன பக்கத்தாத்து ராஜி மாமி அந்த வியின் அழகில் சொக்கி விஜாரித்த போது அதுவாஅதுல அவா பேரும் வருதோன்னோஅதனாலதான் அதுக்கு அத்தனை ஷ்ரேயஸ் என்று சொல்லி இந்த வயதிலும் தலை குனிந்து வெட்கச் சிரிப்போடு பட்டுக் கன்னம் சிவந்தாளாம்
என்று காதைக் கிழிக்கும் டெசிபலில் வாசலில் இருந்து ரேழியை பார்த்து கூப்பிடும் போது குரலில் அஞ்சு நயா பைசா விலை குறைக்காத கறிகாய்காரனின் கறார்த்தனம் இருந்ததாக நேற்று வாய் பிளந்து வேடிக்கை பார்த்த ஸ்ரீதர் சொன்னான்
கார்த்தால அஞ்சரை மணி ஸ்ரீனிவாசா ரோடுவேஸில் தான் ஸ்ரீரங்கத்தில் இருந்து அத்தை பெண்ணுக்கு விவாஹம் முடிந்ததும் கட்டிசாக் கூடை கட்டி சென்னை அனுப்பிவிட்ட கையோடு வந்திறங்கினான்
அவன் கேட்ட ஒன்ஸ் மோர் கேள்விக்கு ஸுஸுஸு சுஜாடா என்று அவனைப் போலவே ஒரு பரவச நிலையில் திறந்த வாய் முடாமல் வெயிட் லூஸான குக்கர் போல ஸுஸு ஊதி கூடவே எக்ஸ்ட்ரா ரெண்டு எம்எம்
முந்தாநாள் வாசற்படியில் உட்கார்ந்து தெருவில் வருவோர் போவோரை பிலாக்கு பார்த்துக்கொண்டு வெட்டியாக உட்கார்ந்தபோது தம்பி கொஞ்சம் இங்க வாங்களேன் ப்ளீஸ் என்று அழைத்த வாசுதேவனின் குரலுக்கு வேட்டி அவிழ ஓடோடி சென்று வேனில் இருந்து காத்ரெஜ் பீரோ இறக்குவதற்கு ஒரு கை கொடுத்து சுமந்து களப்பணியாற்றியவன்
சுஜா அன்னநடை பயின்றாள் திருவாரூர் தேர் போல நடக்கிறாள் போன்ற கிளிஷேக்களை உபயோகிக்காமல் அடாடாடா தரையில கால் பாவாம மோகினியாட்டம் நடந்து போறாளே தரைக்கு வலிக்குமோ காலுக்கு வலிக்குமொன்னு வெண்ணை மாதிரி வழுக்கிண்டு போறாளே என்று உச்சை மூன்று தடவை ஒட்டு மாங்காய் சப்பிய வாயாக கொட்டினான்
தலைக்கு ஸ்நானம் பண்ணி ஈரம் காய்வதற்காக பின்னாமல் சேர நன்னாட்டிளம் பெண் போல கேசம் விசிறியாட விரித்து விட்டுக் கொண்டு பின்சட்டையின் அடிபாக ஈரத்தோடு சென்றாள்
நடு வகிடு எடுத்த பின்பு வலது இடது புறங்களில் அடங்காமல் காற்றில் ஆடித் திரிந்த ஒன்றிரண்டு ரோமங்கள் அந்தப் பிரதேசத்தை ரொமான்டிக்காக காண்பித்தது
வகிடிர்க்கும் அதன் கீழ் இருக்கும் சிங்காரி அணிந்த சிங்கார் பொட்டிற்கும் சரியாக தொண்ணூறு பாகையில் இருந்தது அவளது முகத்தின் வடிவத்தில் ஒரு எம்எம்
எந்த வீடுடா என்று கண்ணின் மையப் பார்வையை விளக்காமல் கேட்ட கேள்விக்கும் நானா ஏஏஏழு என்று ஆச்சர்யமூட்டும் திடீர் திக்குவாயால் அவதிப்பட்டு பதில் சொல்ல சிரமப்பட்டான்
இந்த ஆச்சர்ய பார்வைகளும் திடீர் திக்குவாய்களும் சலவை செய்யப் பட்ட சட்டைகளும் பாடிய வாரிய முடிகளும் அம்மா சொல் கேட்கும் பிள்ளைகளாகவும் அந்த தெரு பசங்கள் ஒரு மகோன்னத நிலையை அடைந்தார்கள்
போன வாரம் சனிக்கிழமை வேதியல் சிறப்பு வகுப்பிற்கு போனவளை நூல்விடுவதர்க்காக எடுடா சைக்கிளை என்று பாபுவை கிளப்பி பின்னால் காரியரில் ரெண்டு காலையும் பரப்பி போட்டுக்கொண்டு கை காலை ஆட்டி ஹீரோ வேலை செய்த சுதர்சனின் கோணங்கித் தனம் ஜம்போ சர்க்கஸ் கோமாளி கூட தான் வாழ்நாளில் செய்திருக்கமாட்டான்
அவனது ஜாதகப் பயனால் பூர்வ ஜென்ம புண்ணியத்தால் ஒரு நாள் எதேச்சையாக அவளது சைக்கிள் செயின் கழல எந்நேரமும் குட்டிப் போட்ட பூனை போல ஆறடியில் அவளை சுற்றிவந்தவன் பாய்ந்து உதவிக்கரம் நீட்டினான்
மாட்டி விட்டதற்கு தேங்க்ஸ் என்று அவள் சொன்ன போது கெமிஸ்ட்ரி வொர்க் அவுட் ஆகி சட்டென்று கிர்ர்கிர்ர்ரென்று தலையை சுற்றிக் கொண்டு வந்தது அவனுக்கு
சாப்பிடும் போது தட்டை வழித்துச் சாப்பிட்டது போக கடைசியாக தயிர் ஈரம் தோய்ந்த இடத்தில் ஆட்காட்டி விரலால் சுஜா சுதர்சன் என்று கிறுக்கி பார்த்தான்
ஊர் உறங்கிய பிறகு நடுஜாமத்தில் கூட வாசல் படிக்கட்டில் வந்து உட்கார்ந்துகொண்டு சாலை விளக்கில் அவள் வீட்டையே ஒரு புண்ணிய க்ஷேத்ரமாக எண்ணிக்கொண்டு பக்தியாக பார்த்து கன்னத்தில் போட்டுக்கொள்ளாத குறையாக பரவசமடைந்தான்
எப்போதும் புன்னகையில் மின்சாரத்தை பாய்ச்சி அந்த சுற்றுவட்டாரத்தையே பிரகாசமா வைத்திருக்கும் அவளை மனதால் வரித்துவிட்டான் சுதர்சன்
அவளுக்கு தன் பிரியத்தை நேசத்தை காதலை அன்பை லவ்வை பிரேமையை இப்படி பல வார்த்தைகளில் எப்படி சொல்வது என்று சொல்லகராதி தேடி பிடிபடாத குணா கமலஹாசனாக அவன் தவித்த நேரத்தில் தான் அந்த சம்பவம் நடந்தது
ராமநவமி திருவிழா கோதண்டராமர் திருக்கோயிலில் தக்கார் தர்மகர்த்தா ஆகியோரின் தாராள தயாள குணத்தால் விமரிசையாக இன மத வேறுபாடின்றி ஆணினமும் பெண்ணினமும் சேர்ந்து கலகலப்பாக கைகோர்த்து கொண்டாடிக் கொண்டிருந்தது
ராமநவமி சிறப்பு உபன்யாசமாக இராம காவியத்தை சொல்லும் ராமபத்ர தீட்சிதர் அண்ணலும் நோக்கினான் அவளும் நோக்கினாள் என்று காதல் சீன் பாடிச் சொல்லும் போது இருவரும் தங்கள் பார்வையை பரிமாறிக்கொண்டனர்
ஹீரோ ஹோண்டாவை உதைத்து துவம்சம் செய்து கட்டிப் பிரண்டு உருண்டு வேஷ்டி உருவப்பட்டு உள்ளே விஐபி தெரிய எல்லோர் கண் முன்னும் வில்லன் ஆனான்
இரண்டு நாட்கள் வெட்கத்தில் வெளியே தலை காட்டாமல் வீட்டினுள் உள்ளிருப்பு போராட்டம் நடத்திவிட்டு ஒரு மரணயோகத்தில் வாசலுக்கு வந்து சுஜா வீட்டின் ஓரமாக போய்க்கொண்டிருந்தவனை வாசல் தாழ்வாரத்தில் பக்கத்தில் இருந்த ஒரு ஐம்பது வயது வெள்ளை வேஷ்டி சட்டையிடம் என்று கௌரவ பட்டம் வழங்கிக் கொண்டிருந்தார் வாசு மாமா
அர்த்தமே புரியாமல் எல்லாவற்றிக்கும் எலி சேர்க்க சொன்ன ராஜி மாமி வீட்டு விஷம ஜில்லுவிர்க்கு வாண்டு சிண்ட்டூ கண்ணில் கைவைத்தவுடன் கண்ணலி மூக்கில் கைவைத்தவுடன் மூக்கலி காதில் கைவைத்தவுடன் காதலி என்று சொன்னவுடன் அச்சச்சோ காதலியா என்று கையை உதறி சிரித்துக்கொண்டிருந்தது
சென்னையின் அதிசயமாக கண் அசராத இந்த வார ஞாயிற்றுக்கிழமை மத்தியானத்தில் கிரஹத்தில் படுத்துருண்ட வயசாளிகளுடன் கொஞ்ச நாழி இசை பற்றி அளவளாவியதில் நாளை நடைபெறும் தியாகராஜா ஆராதனை பற்றியும் பேச்சு வந்தது
நான் பிறந்து வளர்ந்து வம்புபண்ணிய ஊரில் எங்கள் தெருவில் எந்த எந்த ஒரு வார்த்தைக்கும் லு சேர்த்து மட்டும் தெலுங்கு பேசத்தெரிந்த பட்டுசொர்ணம் என்ற ஐம்பது வயது நிரம்பிய முதிர்கன்னிகளான கொல்டி சிஸ்டேர்ஸ் ரெண்டு பேர் வருஷாவருஷம் ரெண்டு பஸ் மாறி ஆராதனைக்கு திருவையாறு சென்று வருவார்கள்
அவாளுக்கு பஞ்சரத்ன கீர்த்தனைகள் தெரியுமான்னு இந்தப் புண்ணியவானை ஈன்ற புண்ணியவதியிடம் கேட்ட போது ஆராதனையில நேரா போய் சமாதியில் உட்கார்ந்துண்டு எல்லோரும் பாடறதை கேக்கறதுக்கே நாம புண்ணியம் பண்ணியிருக்கணும்
சில மாதங்களுக்கு முன்னால் முன்னட்டையில் இருந்து பின்னட்டை வரை பொழுது போகாத போது நினைத்த பக்கத்தை புக் கிரிக்கெட் விளையாடுவது போல புரட்டிப் பிரித்து படித்த என்ற விஸ்ரீராம் புத்தகத்தில் இருந்த சில விஷயங்கள் ஞாபகம் வந்தது
தியாகராஜர் சமாதியடைந்ததை நேரில் பார்த்த வாலாஜாபேட் கிருஷ்ணஸ்வாமி பாகவதர் தை மாசம் அமாவாசைக்கு அஞ்சு நாள் முன்னாடி அது ஒரு ஞாயிற்றுக் கிழமை
ஏழைகளுக்கும் ப்ராம்மனர்களுக்கும் தன்னால ஆனதை கொடுத்துட்டு எல்லோரும் பஜனை பாட அப்படியே அந்த நாத கோஷத்துக்கு இடையே அப்படியே பிரம்மத்தோடு கலந்துட்டார் என்று அதிசயத்திருக்கிறார்
தியாகப்ரம்மம் சமாதியான தினத்தில் ஸ்ரார்த்தம் செய்து அவரின் சில கீர்த்தனைகள் பாடி ஆராதனையாக கொண்டாடிவந்தனர் அவரின் பேரன்கள்
தியாகராஜரின் நேரடி சிஷ்யர்களான உமையாள்புரம் சகோதரர்கள்  ம் வருஷம் சமாதிக்கு வந்தபோது செடி கொடிகளாலும் முட்புதர்களாய் மூடி இருந்த இடத்தை பார்த்து மிகவும் வருத்தமடைந்தனர்
தில்லைஸ்தானம் பள்ளியின் ராமா அய்யங்கார் மற்றும் சில இசைக்கலைஞர்களின் துணை கொண்டு கடப்பா கற்களை கொண்டு சமாதியை புனருத்தாரணம் செய்தனர்
பெரிய கட்சிநரசிம்ம பாகவதர் மற்றும் சின்ன கட்சிபஞ்சு பாகவதர் என்று இரண்டு கோஷ்டிகளாக பிரிந்து கீர்த்தனாஞ்சலி செலுத்தியிருக்கிறார்கள்
தியாகராஜர் ஸ்பெஷல் ஆக பாடல் போடலாம் என்று தோன்றியபோது ஒரு பெரிய கீற்றுக் கொட்டகையின் கீழ் ஆண் பால் பெண் பாலாய் டீம் பிரித்து எதிர் எதிரே அமர்ந்து பஞ்சரத்ன கீர்த்தனை பாடும் வீடியோ காட்சிகள் நிறைய கிடைத்தன
மேக்கப் போட்ட இசை அரசிகள் எதிரே கொஞ்சூண்டு கூச்சத்தோடு மேலுக்கு பட்டு அங்கவஸ்திரம் போர்த்தி சங்கீத விற்பன்னர்கள் தாளம் தட்டி பாடுவதை சாதா டிவியில் தூர்தர்ஷன் லைவாக நாளை பார்க்கலாம் என்பதற்காக எனது வலைப்பூவிற்கு பிரத்யேகமாக நான் அழைத்து வந்த சில கீர்த்தனைகள் கீழே காதாநாயகியின் அன்புக்குகந்த அப்பாவாக எல்லாப் படத்திலும் அமைதியாக நடித்த நாகையா இந்தத் தெலுங்கு படத்தில் தியாகப் பிரம்மமாக நடித்துப் பாடிய எந்தரோ மஹானுபாவுலு
பஞ்ச ரத்னங்களில் ஒன்றாக பால முரளி கிருஷ்ணா பாடிய சாதிஞ்சனே வீடியோ முழுக்க வரும் மனமயக்கும் கண்ணன் படங்களை காணத் தவறாதீர்கள்
இந்த வரிசையின் கடைசியில் சகலலோக நாயகி ஸ்ரீ வித்யா ரூபினி வருங்கால நித்யஷ்ரி இந்த ப்ளாக் எழுதும் ஆர்விஎஸ்ஸின் குலக்கொழுந்து ஆர்விவினயா
ஒரு வருடத்திற்கு முன் இளம் பாடகர்களை ஊக்குவிக்கும் ஒரு மேடையில் பாடியது பின் குறிப்பு இத்தோடு இந்த சங்கீத சீசனுக்கும் எண்டு கார்டு போட்டாச்சு
காமன் கையை பிடிச்சி கம்பெல் பண்றார் பட உதவி ஸ்ரீராமசந்திர மூர்த்தியின் படத்தை கொடுத்தருளிய கல்லிடை கிருஷ்ணர் தக்குடு தக்குடுதக்குடு அவர்கள்
நாலு வரி நோட்டு ரெட்டை வரி நோட்டு என்று ரகம் வாரியாக வரி வரியா நோட்டு வாங்கி பக்கம் பக்கமா எழுதியும் கோட்டுக்குள்ளேயும் வெளியேயும் வரவேண்டிய எழுத்தின் தலை மற்றும் கால் பாகங்கள் நீட்டிக்கொண்டும் விரைத்துக்கொண்டும் நெளிந்தும் கோனிக்கொண்டும் சரியாக வராமல் துருத்திக்கொண்டு என்னை ஏமாற்றி எகத்தாளமாக நொண்டியடித்த பாடசாலையில் படிக்கும் பருவம் அது
நீட்டுடா கையை என்று நாக்கை மடக்கி கண்ணிரண்டையும் மோத்தா கோலி மாதிரி முழிச்சு கைகளில் மாஸ்டரிடம் இருந்து வரி விழும்படி பிரம்படி வாங்கினாலும் வலிக்கு உதறின கை ஒழுங்காக எழுத வளையவில்லை
எவ்ளோ தடவை சொல்லிக்கொடுத்தாலும் எங்க நீட்டனும் எங்க வளைக்கனும்ன்னு தெரியாம கோழி கிறுக்கின மாதிரி எழுதறான்டா என்று வாத்தியாரிடம் பாராட்டு பத்திரம் வாங்கியது தான் மிச்சம்
இதற்கெல்லாம் சிகரம் வைத்தாற்போல அன்ரூலியாக ஒரு அன்ரூல்ட் பேப்பர் கொடுத்து ஒரு நாள் வாழை மரம் கட்டுரை எழுத சொன்ன போது மன்னார்குடியில் கிளம்பி கும்பகோணம் வடலூர் சேத்தியாதோப்பு பண்ருட்டி திண்டிவனம் என்று சாலை மார்க்கமாக சென்னை வந்து சேர்ந்தன என் எழுத்துக்கள்
நீல அரை டிராயர் முதல் பட்டன் போன வெள்ளை சட்டை போட்ட ஏழாவதில் குமரேசு ரெண்டு முட்டையை ஒன்னு மேல ஒன்னு அடுக்கி எட்டுப் போட்டதைப் பார்த்துட்டு வெறுத்து போய் கணக்கு வாத்தியார் கிளாஸுக்கு வராம ரெண்டு நாள் கண் காணாமப் போய்ட்டார்
அவனோட சேர்த்து எவன்டா உனக்கு முட்டை போட்டு எட்டு எழுத சொல்லிக்கொடுத்தான் என்று அவனுக்கு அரிச்சுவடி சொல்லிக் கொடுத்த வாத்தியாருக்கும் அனாவசியமாய் ஒரு பாட்டு விழுந்தது
ஃபைனல் பரீட்சையில் கணக்கில் ஆஸ்திரேலியாவின் நெட்டை கொக்கு மெக்ராத் பந்து போட்டா பத்து தாண்டாத நம்ம குள்ள வாத்து பேட்ஸ்மேன்கள் மாதிரி ஒற்றை இலக்கத்தில் அதே எட்டு வாங்கி அவுட் ஆனான்
ஆனால் வாழ்க்கையில் நன்றாக எட்டு போடத் தெரிந்து கொண்டு ஃபாமிலி லைஃப் லைசென்ஸ் வாங்கி எங்கும் குட்டுப் படாமல் இப்போது குடும்பம் குட்டியாய் வசதி வாய்ப்போடு இருப்பதாக தகவல்
தொடங்கிய பிரச்சனைக்கு வருவோம் அன்றிலிருந்து இன்றுவரை கையை விறகு அடுப்பில் காட்டி பழுக்க காய்ச்சினால் கூட சுட்டுப் போட்டா கூட என்று சொல்வது போல அட்சரங்கள் அவலட்சணமாக வந்துத் தொலைக்கிறது
அழகாக எழுதவேண்டும் என்று ஒருநாள் ஆத்ம சங்கல்பம் பண்ணிக்கொண்டு பேனாபிடித்து மெதுவாக எழுத இல்லை இல்லை வரைய ஆரம்பித்தால் குடிகாரன் கைபோல டிங்குடிங்குடிங்கு என்று ஆடியது
எங்கேயோ போகிற போக்கில் இதை பார்த்த பெரியவள் அம்மா அப்பா எழுதவே ரொம்ப பயப்படராம்மா என்று கூவி வீட்டில் எல்லோருக்கும் தம்பட்டம் அடித்தாள்
பெரியவளோ சின்னவளோ நாலு வரி நோட்டு எழுதினால் அந்த திக்குக்கே ஒரு கும்பிடு போட்டுவிட்டு கண்டும் காணாதது போல ஆகாத மாமியாரை கண்டு ஷார்ப்பாக மின்னல் வேகத்தில் முகத்தை வெட்டும் நாட்டுப் பெண்ணாய் அந்த இடத்தை விட்டு ஓட்டம் பிடிக்கிறேன்
பள்ளி நாளிலிருந்து பெண்களை ஏறெடுத்தும் பார்க்காமல் நான் படித்த ஆண்கள் மட்டும் படித்த துர்பாக்கிய கல்லூரி நாட்கள் வரை பரீட்சை எழுதும் போது நான் வணங்கும் தெய்வங்களின் புண்ணியத்தால் கோழி கிறுக்கலிலும் கூடை கூடையாய் நிறைய மார்க் வாங்கி தெய்வாதீனமாக பாஸ் பண்ணியிருக்கிறேன் என்று ரெண்டு நாளைக்கு முன்னர் தான் எனக்கு ஸ்திரமாக பட்டது
மாப்ள எப்படிடா யாருக்கும் புரியாமலேயே எழுதி ஃபர்ஸ்ட் மார்க் வாங்குற என்று என் பிச்சுப் போட்ட ஜாங்கிரி எழுத்துக்களை பார்த்து ஸ்டமக் பர்ன் ஆகி கேட்டதில் அவர்கள் கண் திருஷ்டியில் எனக்கு ரெண்டு நாள் ஜுரம் கண்டுவிட்டது
கண்ணடி தாங்க அந்த நேரத்தில் ஒரு வைராக்கியத்தில் டைப் ரைடிங் கற்றுக்கொண்டு அந்த பேப்பரி கொண்டு போய் வாய்க்கு வந்தது பேசிய மக்களிடம் காண்பித்து இதுவும் என் கையால் எழுதியதுதான்
என்ன கையால் எழுதுவதற்கு பதில் தட்டி அடித்து கொண்டுவதிருக்கிறேன் என்று சொல்லிய என்னை ஆகாங்கே தட்டி எடுத்து நிமிர்த்து விட்டார்கள்
அந்த பளபளா கருங்கற்களில் சோழநாட்டு எழுதப் படிக்க தெரிந்தவர்கள் எழுதியிருந்த கிரந்த எழுத்துக்களை பார்த்து நம்மை விடவும் கேவலமா ஒருத்தன் கிறுக்கியிருக்காண்டா என்று என் தோளை நானே தட்டிக்கொண்டேன்
கன்னியாக்குமரியில் விஸ்வரூப தரிசனமாக நிற்கும் நம்ம வள்ளுவர் அண்ணாச்சி எப்படி ஒரு ஆணியை வச்சு பனை ஒலையில எழுதியிருப்பாரு அப்படின்னு ஐன்ஸ்டைன் மாதிரி யோசித்து பார்த்ததில் மதுரை நாயக்கர் மஹால் அரண்மனையில் பெரிய தூண்களுக்கு ஓரத்தில் ரகசியமாக ஒளிந்து இருந்த தொல்லியல் துறை லைப்ரரியில் ஆதி காலத்தில் இருந்து தமிழ் எழுத்துக்கள் எப்படி உருமாறி இருக்கிறது என்பதற்கான நான் பார்த்த ஐந்தாறு கருங்கற்கள் சான்றுகள் கண்முன்னே தோன்றின
பால் பாய்ன்ட் பேனா கண்டுபிடித்தால் அதற்கு ஜோடியாக கை விரலுக்கு சுளுக்கு ஏற்படும் வகையில் ஜிலேபி எழுத்துக்களாக உருவாக்குகிறார்கள்
நீ எழுதறியா இல்லை கிறுக்கலா கையெழுத்து போடறியா என்று புருவம் தூக்கி கேட்டவர்களிடம் நான் புன்னகைத்து சர்வ மரியாதையாக சொல்லும் பதில் கையெழுத்து சரியில்லைனா தலையெழுத்து சரியா இருக்கும்ப்பா அப்டீன்னு எங்க பாட்டி சொல்லியிருக்கா என்னதான் நான் சால்ஜாப்பு சொன்னாலும் நீங்க நம்பப்போறதில்லை
அப்பன்னா அழகா எழுதுற எல்லாரும் நாட்டுக்கு ஜனாதிபதியா ஆயிட்டாங்களா அப்படின்னு பிரதீபா பாட்டிலை பார்த்ததுக்கு அப்புறம் கூட நீங்க கேட்டீங்கன்னா அதற்க்கு நான் பொறுப்பேற்க முடியாது
என்னது ஆண்டவனாலும் கண்டுபிடிக்க முடியாது ஒரு க்ளூ குடுங்களா ஒன்னு இருக்கு சொன்னா எல்லோரும் கரெக்ட்டா சொல்லி அடிச்சு தூள் கிளப்பிடுவீங்க
ஏதோ வாய் தவறி உளறிட்டேன் இப்படி வரிகளை மடக்கி எழுதியதால் இக்கவிதை மடக்கு அணி எனும் சிறப்பு அந்தஸ்தை பெறுவதாக வைரமுத்து சிலாகித்து கூறினாராம்
கல்யாணமான அடுத்த வருஷம் ஒரு நாள் காலையில தலை ஈரம் காய துண்டு சுத்தி கொண்டை போட்டு சாம்ப்ராணி மனம் கமழும் வாசனையுடனும் அந்தப் புகையுடனும் மங்களகரமா இந்த மட சாம்பிராணியை எழுப்பி இன்னிக்கி என்ன நாள்
என்று ஆர்வமுடன் கேட்ட என் இதய ராணிக்கு வெள்ளிக்கிழமை அப்படின்னு பதில் சொல்லிட்டு அனல் பறக்கும் அவள் விழிகளில் இருந்து நக்கீரனாக ஆகாமல் தப்பித்தேன்
என்னதான் இருந்தாலும் மூனு முடிச்சு போட்டவன் என்று மன்னித்து பாவம் போனால் போகட்டும் என்று கண்ணால் தகனம் செய்யாமல் தலையில் அடித்துக்கொண்டு நீங்க என்னைக் கட்டிக்கிட்ட நாள் என்றாள்
இப்பதானே படுக்கையை விட்டு எழுந்திருக்கிறோம் என்னென்னமோ சொல்றாளே என்று நினைத்து மீண்டும் ஒரு அசட்டுக் கேள்வி கேட்கும்முன் சுதாரித்துக் கொண்டு ஓ இன்னிக்கி நம்மளோட கல்யாண நாள் கரெக்டா என்று அசடு வழிய கேட்டு அதான் நான் முன்னாடியே சொன்னேனே என்று சொல்லி வெடுக்கென்று முகத்தை திருப்பிக் கொண்டாள்
இல்லையென்றால் காலை லேசாக தூக்கி காண்பித்து இந்த செருப்பு என்னிக்கி வாங்கினோம் தெரியுமா போன்ற பொது அறிவுக் கேள்விக் கணைகள் தொடுப்பார்கள்
உலகத்தோடு ஒட்ட ஒழுகி எல்லோரைப் போல பேய் முழி முழித்தபடி ஞே என்று நிற்கும் போது கோபாவேசத்தில் இதுநம்ம நிச்சயதார்த்த புடவை என்று திட்டிவிட்டு எஸ்எஸ்எல்ஸியில் கோட் அடித்த உதவாக்கரை பையன் போல அவர்கள் விடும் அலட்சிய லுக் எழுத்தில் வடிக்க முடியாத ஷேம் ஷேம் பப்பி ஷேம்
இந்த மரமண்டை மறந்த அந்த சம்பவம் நடந்த வருஷத்தில் இருந்து நிகழும் இந்த அலைக்கற்றை ஆண்டு வரை மறக்காத வகையில் மூளையில் உள்ள முடிச்சுகளில் ஒரு ஸ்பெஷல் கல்யாண ந்யூரான் ஒன்றை கண்டுபிடித்து ஆணி அடித்தாற்போல் இந்த சுப தேதி நினைவடுக்கில் பச்சென்று ஒட்டிக்கொண்டது
இந்த வருஷம் கலியுகத்தின் கல்யாண ராமனே அப்படின்னு வீட்டு வாசலில் ரெண்டு பேர் முதல் மாடி வரை எட்டும் மெகா சைஸ் விண்ணளவு ஃப்ளெக்ஸ் பானேர் வைப்பது போன்ற கனவு வேற முதல் நாள் தூக்கத்தில் எக்ஸ்ட்ரா பிட்டிங்காக வந்தது
இந்த அரசியல்வாதிகள் ரொம்பவே நம்மள கெடுத்துட்டாங்கப்பா சென்னையின் எந்த குறுக்கு சந்து முட்டு சந்தில் கூட ஏதாவது வார்டு கவுன்சிலர் படம் போட்டாவது பத்துக்கு பத்து சைசில் வாழ்த்து பேனர் ஒன்று இல்லையென்றால் அது சென்னை இல்லை
அப்படி கொண்டாடி இருந்தால் எந்த நாள் எந்த ராணியுடன் விவாஹம் செய்துகொண்டோம் என்று சொல்வதற்கு காலேண்டர் மற்றும் ஷெட்யூலர் இருந்ததா
சராசரியாக ஒரு நாளைக்கு  ராணிகளுடன் கல்யாண நாள் கொண்டாடினால் தான் ஒருவருடத்தில் தசரதர் அந்தப்புரத்தில் இருந்த அத்துணை பேருடனும் மேரேஜ் டே கொண்டாடியிருக்க முடியும்
காலவ மகரிஷியின் வருட நாட்கள் கணக்கில் பெற்ற அணைத்து பெண் செல்வங்களையும் தினத்துக்கு ஒவ்வொருவராக டைம் டேபிள் போட்டு திருமணம் செய்துகொண்ட சர்வ கல்யாண குணங்கள் நிரம்பிய நித்யவரதர்
திருமணத்தின் போது மாப்பிள்ளைகளுக்கு வைக்கும் திருஷ்டி பொட்டு இத்தலத்தில் எழுந்தருளியிருக்கும் உற்சவ மூர்த்திக்கும் கன்னத்தில் வைக்கப்படுவது இத்தலத்தின் தனிச் சிறப்பு
ஊரெங்கும் ஆண்பிள்ளைகளுக்கு கால் கட்டு இறுக்கிப் போடும் விழாவிற்கோ அல்லது ஸ்திரீகளுக்கு மூக்கணாங் கயிறு கட்டும் முஹூர்த்ததிர்க்கு முதல் நாள் சாயந்திரமோ அல்லது அடுத்த நாள் அந்தி வேளையிலோ க்யூ கட்டி நின்று கிஃப்ட் கொடுத்து கூட்டம் கூட்டமாக சிரித்துக்கொண்டு ஒரு காயில் ஒயர் கழுத்தை சுற்றி மாலையாக போட்டுக்கொண்டு பாலான்ஸ் தவறாமல் சேர் மேல் ஒரு கழைக் கூத்தாடியின் லாவகத்துடன் ஏறி வீடியோ மற்றும் புகைப்படம் பிடிப்பவருக்கு அனைவரும் போஸ் கொடுக்கும் ஒரு நன்நாள் ரிசெப்ஷன்
கல்யாணப் பையன் கோட் ஷூட் அன்றைக்கு மட்டும் அணிந்து வுட்லாண்ட்ஸ் ஷு மாட்டி நவநாகரீக யுவனாய் கல்யாண பரபரப்பில் இளமை குறுகுறுப்பில் மணமகள் அருகில் நெஞ்சம் தடதடக்க நிற்பான்
ஆறு மணி ரிஷப்ஷனுக்கு நான்கு மணிக்கே மகளிர் ஒரு கூட்டமாக சென்று லாக்மே மற்றும் கிரீன் ட்ரெண்ட்ஸ் போன்ற அழகு நிலையங்களை முற்றுகையிட்டு முழு நிலவான முகத்தை பலவிதமான கிரீம்கள் மற்றும் பசைகள் பூசி அழகுக்கு மெழுகு சேர்த்துக் கொண்டு முழங்கை வரை இருகைகளிலும் கம்ப்யூட்டர் டிசையனில் மெஹந்தி வரைந்து தலைக்கு விதவிதமான கொண்டையிட்டு வெண்மணிகள் குத்தி ரத்தம் குடித்த வாயாக உதட்டை மாற்றி சிருங்கார சிங்காரிகளாய் ஃபான்ஸி ஸாரி உடுத்தி பரவசமாய் பம்பரமாய் சுற்றுவார்கள்
புது மாப்பிள்ளைக்கு இவளைப் பார்த்த அன்றைக்கு இது போல் கோலாகலமாக இருந்திருந்தால் சுயம்வரம் போல செலெக்ட் பண்ணுவதற்கு நமக்கு நிறைய ஆப்ஷன் கிடைத்திருக்குமே என்று பக்கத்தில் நிற்பவளை பார்த்து ஏக்க ஆதங்கம் மனதில் பொங்கும்
மணப்பெண் யார் மணமான பெண்கள் யார் என்று வித்தியாசம் பாராட்ட முடியாத வகையில் போட்டி போட்டுக்கொண்டு முகத்தில் க்ரீம் வழிய அழகுப் பெண்டிராக அணிவகுப்பர்
எல்லோரும் ரம்பை ஊர்வசி திலோத்தமை போன்ற தேவலோக அப்சரஸ்களின் பூலோக அவதாரங்களாக இல்லை இல்லை பிரதிகளாக அவதானித்துக் கொள்வார்கள்
பிள்ளைகளை ஓடியாடி மேய்த்துக்கொண்டு அவர்களுக்கு ஜூஸ் சிப்ஸ் போன்ற பதார்த்தம் வாங்கிகொடுத்து அழுதால் சமாதானம் பண்ணி ஒரு கம்ப்ளீட் பேபி சிட்டிங் ப்ரோஃபைல் மெயின்டன் செய்வார்கள்
எல்லோருக்கும் தோள் வலிக்க கைகொடுத்து வாய் அசர வணக்கம் சொல்லி நட்புகளின் தோளோடு தோள் கோர்த்து தூரத்து சொந்தங்களின் ஒன்று விட்டு ரெண்டு விட்டு மூனு விட்ட பாட்டியை முதற்கொண்டு குசலம் விசாரித்து புன்னகை மாறாமல் பற்பசை விளம்பரம் போல வீடியோவிற்கு போஸ் கொடுத்து ரிஷப்ஷன் கடமையில் சம்சாரி ஆகப்போகிற மாப்பிள்ளைப் பையன் கஷ்டப்படும் அதே வேளையில் கையில் பிடிலோ நாதஸ்வரமோ வைத்துக்கொண்டு ரிஷப்ஷன் கச்சேரி வாசிக்கும் கலைஞர்கள் படும் பாடு படு திண்டாட்டமானது
நாதஸ்வரம் வாசிக்கும் வேளையில் அந்த குட்டி மேடைக்கு முன்னே சில விஷம வாண்டுகள் நின்று வாசிக்கும்போது அவர் விடும் ஜொள் ஆறாக வழியும் நாதஸ்வரத்தை எந்த வேளையிலும் வெடுக்கென்று பிடித்து இழுக்கும் அபாயம் உண்டு
இந்த மாதிரி ஒரு அமர்க்களமான ரிஷப்ஷன் நடந்து கொண்டிருக்கும் போது பழுத்த அனுபவசாலி நாதஸ்வரகார் அண்ணமாச்சாரியாவின் நானாடி பதுகு நாடகமு என்று வாசித்து தினசரி வாழ்வு ஒரு நாடகம்டா நாடகம்டா என்ற அர்த்தத்தை கல்யாண மதிமயக்கத்தில் இருக்கும் மாப்பிளைக்கு புரியவைக்க பிரயத்தனப் பட்டுக்கொண்டிருந்தார்
இங்கு மாப்பிள்ளைக்கு என்று எழுதியிருப்பதால் பெண் சிங்கங்கள் கிளர்ந்து எழுந்து பின்னூட்டத்தில் பதிலடி கும்மி அடிக்கவேண்டாம் என்று தாழ்மையுடன் கேட்டுக்கொள்கிறேன் சிகப்பு கலரில் பெரிய ராஜாராணி சேர் போட்டு மணமக்கள் மேடையில் அமர்ந்து வீடியோ விளக்கின் ஃபிளாஷ் பார்த்தவுடன் அடுத்த கணம் முண்டியடித்துக்கொண்டு முதல் ஆளாய் வாழ்த்துக் கவர் கொடுத்து வீடியோவிற்கு முப்பத்திரெண்டையும் காட்டிவிட்டு குடும்ப ஸகிதம் பந்திக்கு பறந்து கொண்டு சாப்பாட்டு பக்கம் தாவினால் அவருக்கு மூன்று அதிமுக்கிய காரணங்கள் இருக்கும்
ஒன்று அவர் மறுநாள் காலை ஒன்பது மணி ஒரு நிமிஷத்திற்குள் டாண்ணு அலுவலகத்தில் ஆஜாராக வேண்டிய நிர்பந்தத்தில் இருக்கிறார்
இரண்டு அவர் வீட்டிலிருந்து இந்தக் கல்யாணமண்டபம் முப்பத்தி ஏழு சிக்னல்கள் கடந்து நார்ப்பத்தைந்து டாஸ்மாக் கடைகள் தாண்டி ஓராயிரம் பேருந்துகளில் ஓரிரு பேருந்துகள் மட்டும் தடம் பதிக்கும் ஒரு அத்துவான காட்டில் குடித்தனம் நடத்துகிறார் என்று அர்த்தம்
மூன்று அங்கெல்லாம் ஆட்டோ வராது என்று வெடுக்கென்று முகத்தை வெட்டி இழுத்துக்கொண்டு சர்ரென்று எதிர்திசையில் பறக்கும் ஆட்டோகாரர்கள் வர மறுக்கும் ரிடர்ன் சவாரி இல்லா வெறி நாய்கள் உலவும் விளக்கில்லா அமாவாசை தெருவில் அவர் குடியிருக்கிறார்
திரும்ப வந்து தயிர் சொட்டும் தனது எச்சக் கையை காண்பித்து அவரை எழுப்பி விட்டு விட்டு தான் விட்ட இடத்தில் இருந்து மீண்டும் தொடர்ந்து வெற்றிகரமாக சாப்பிட்டு எழுந்திருந்தார்
கொலைவெறியுடன் இந்த சீட்டுக்கு ஆளாய்ப் பறக்கும் அடிதடியை பார்த்த இரண்டு வெளிநாட்டு கனவான்கள் வோ நோ நோ வே என்று மோர்க்குழம்பு வாயோடு போஜன அறைக்குள் நுழையவே பயந்தார்கள்
ஒருவழியாக இறங்கினவரை உள்ளே தள்ளிவிட்டு வீட்டுக்கு புறப்பட்டால் வாசலில் தாம்பூலப் பை கொடுப்பவர் முகத்தில் ரசம் வழிய வேறெங்கோ பராக்கு பார்த்துக் கொண்டு நிற்பார்
ரெண்டு மூன்று தடவை முன் பக்கம் பின் பக்கம் போய் அவரோடு கபடி விளையாடி ஒரு தேங்காய் முற்றிலும் காய்ந்த சாறில்லா வெற்றிலை ரெண்டு அதிர்ஷ்டம் இருந்தால் பிய்யாமல் இருக்கும் பாக்கு பொட்டலம் ஒன்று என்று குக்கிங் காண்ட்ராக்டர் ஒரு வாரம் முன்பு போட்டு கொடுத்த பையை வாங்கிக் கொண்டு வீட்டிற்கு நடையை கட்டலாம்
சந்தைப்பேட்டையிலும் மனிதர்கள் மண்ணை ஈரம் பண்ணாத பேருந்து நிலைய சுற்றுப்புறங்களிலும் தேரடி பெரியகோயில் துவஜஸ்தம்பம் அருகிலும் கீழப்பாலம் மணி டீக்கடை ஓரத்திலும் பெரிய ஆஸ்பத்திரி அருகில் பாலக்காட்டு ஐயர் கிளப் கடை ஜன்னலோரத்திலும் பச்சைப் பசேல் தோகை விரித்து எட்டு அடி உயரத்திற்கு ஆஜானுபாகுவாய் கட்டு கட்டாய் கருப்பிளம் பெண்ணாய் கூட்டமாக வளைந்து நிற்கும் கரும்புகள் விற்பனைக்கு காத்திருந்தால் அதுதான் அந்த வருடத்திய பொங்கலின் முதல் அறிகுறி
பக்கத்தில் மாயவரம் பகுதி இதை விட வளமானது பதினைந்து அடிக்கு ஒரு பைப் இறக்கினால் கூட இளநீர் போன்ற சுவைநீர் முகத்தில் பீச்சியடிக்கும்
அப்படிச் சொல்லுய்யாநாங்களும் யூத்துதானே என்று பரதம் ஆடி அபிநயித்து பளீரென்று வெண் பற்கள் தெரிய சிரிக்கும் கார்மேக சாலமன் பாப்பையாவோ ஆமாண்டி நேத்திக்கு வரும் போது முழுச்சு முழுச்சு கண்ணா முழி பிதுங்கி வெளிய விழற மாதிரி வச்ச கண் வாங்காம பார்த்தானே அவனேதான் என்று வீட்டில் யாரையும் நோக்காமல் காதுக்கு நோக்கியா கொடுத்து இளசுகள் ரகஸிய அரட்டை அடிக்க உதவும் விஞ்ஞானமோ தொழில்நுட்பமோ ஆக்கிரமிக்காத பொங்கல் நினைவுகள் என்றுமே கரும்பு தான்
எல்லோர் வீட்டிலும் நிச்சயம் கிழிந்த பழைய கோரைப் பாய் எப்படி ஒவ்வொரு போகிக்கும் எரிக்கப்படுகிறது என்பது விடை காண முடியாத கேள்வி
ஒற்றை ஹவாய் செருப்பு காது போன நைலான் மற்றும் நாலு மாசம் தவணை முறையில் பின்னிய ஒயர்க் கூடை பஞ்சு போன தலைகாணி உடைந்து போன முக்காலி என்று சகலமும் எறியும் நெருப்பிற்கு ஆஹுதியாக இடப்படும்
இப்படி தீ நன்றாக பற்றிக்கொண்டு திகுதிகு என்று எரியும் போது கோபி தீபாவளி முடிந்து ரொம்ப நாள் கழித்து ரகசியமாக பாதுகாத்து வைத்த பச்சை நூல் இறுக்கி சுற்றிய ஆட்டம் பாம் ஒன்றை எரிகிற கொள்ளியில் அசால்ட்டாக தூக்கிப் போட்டான்
அது வெடித்து சிதறி அந்தப் பழம் பாயின் தீப்பிடித்த கோரை ஒன்று அப்போது அன்னநடை பயின்ற எங்கள் தெரு அப்சரஸ் ஒருத்தியின் புதுப் பட்டுப் பாவாடையில் விழுந்து பட்ட இடம் பொசுங்க அவள் குய்யோ முறையோ என்று அலற பாம் போட்டவன் தப்பிக்க ஒரு பாவமும் அறியாத இந்த பச்ச மண்ணு மாட்ட ஏற்பட்ட ரகளையில் ஒரே அமளி துமளி ஆகிப்போனது ஒரு பழைய போகி நாளின் கதை
தோகையையும் அடிவேர்ப் பகுதியில் கொஞ்சமும் விட்டு வெட்டிவிட்டு நம்மை விடப் பெரிதாக இருக்கும் கரும்புடன் மதில் கட்டையில் கூடுவோம்
இடுப்பில் மடித்துக் கட்டிய வேஷ்டியும் நெற்றியில் விபூதிப் பட்டையும் ஒரு கையில் மடாதிபதி போல கரும்பும் வைத்திருக்கும் என்னைப் பார்த்து நவயுக பட்டினத்தார் என்று ஒன்றிரண்டு மாமிகள் சிலாகித்தார்கள் என்று ஸ்ரீராம் சொன்னான்